Zalakarosi Közösségi Ház és Könyvtár - Sportudvar használati szabályzata
A 8749 Zalakaros, Liget utca 28. szám alatti 773/2 hrsz- ú Zalakarosi Közösségi Ház és Könyvtár - Sportudvar megnevezésű ingatlan, mely Zalakaros Város Önkormányzat tulajdonát képezi, az önkormányzati feladatellátást szolgáló fejlesztésekhez kapcsolódó központosított előirányzatból származó támogatás és az Országos Pályaépítési Program keretében valósult meg. 

1. A Sportudvar használati szabályzatának célja, hatálya

1.1. A Sportudvar használati szabályzatának célja

A Szabályzat célja, hogy a Zalakaros Város Önkormányzata tulajdonában álló Sportudvar fenntarthatósága biztosított legyen, valamint a Sportudvar területén tartózkodó személyek minimálisan elvárható viselkedési és magatartási normáit, a Sportudvar területén végzett balesetmentes sportolás és tartózkodás feltételeit meghatározza. Ennek érdekében Zalakaros Város Önkormányzata, mint a Sportudvar tulajdonosa, a pálya folyamatos karbantartására és tisztításával a Karos-Park Kft-t, az üzemeltetési feladatainak ellátása érdekében a Zalakarosi Közösségi Ház és Könyvtár intézményt vonja be felelősként, annak érdekében, hogy a Sportudvar használata rendezett, ellenőrizhető keretek között történjen.

1.2. A Sportudvar használati szabályzatának hatálya

A Szabályzat hatálya kiterjed a Sportudvar területén tartózkodó természetes személyekre.

2. Általános rendelkezések

A Sportudvar területén tartózkodni kizárólag nyitvatartási időben, ettől eltérően csak egyeztetésen alapuló időpontban szabad.

A Sportudvar területén tartózkodó személyek magukra kötelezőnek ismerik jelen szabályzatot, és kötelesek a szabályzat előírásait maradéktalanul betartani, valamint minden esetben elfogadják és betartják a pályafelügyelő utasításait.

A Sportudvar területén mindenki saját felelősségére tartózkodik. Az estlegesen bekövetkezett balesetekért, személyi sérülésekért a Sportudvar üzemeltetője nem vonható felelősségre. Az estlegesen bekövetkezett anyagi és más egyéb kárért a Sportudvar üzemeltetője nem vállal felelősséget, a kár megtérítésére nem kötelezhető.

A Sportudvar területén tartózkodóknak mindenkor ügyelniük kell környezetük tisztaságára, hulladékot kizárólag a kihelyezett szemétgyűjtőkben helyezhetnek el.

A Sportudvar területén történő kártékony vagy meggondolatlan sporteszköz használata (pl.: kerékpár, görkorcsolya, gördeszka), helytelen viselkedés, rongálás nem megengedett. A műanyag borítású és a műfüves pályát kizárólag tornacipőben, gumitalpú cipőben lehet igénybe venni, mellőzve a szöges cipőt, stoplis cipőt. 

A Sportudvar területére bevitt magántulajdonért a tulajdonosa felel. A Sportudvar területére behozott magántulajdonokért a sportudvar üzemeltetője nem vállal felelősséget. A Sportudvar üzemeltetője kéri a Sportudvar területén tartózkodókat, hogy ügyeljenek egymás értékeire is, elősegítve ezzel a lopás és károkozás lehetőségének kizárását.

A Sportudvar területén tilos dohányozni, alkoholt, drogot és egyéb más bódító tartalmú szert fogyasztani vagy tartani. 

Szabályok a sportudvar használatához

A Sportudvart használni csak saját felelősségre, nyitvatartási időben lehet.

A műfüves és a műanyag pályára lépni kizárólag simatalpú sportcipőben lehet, a pályák bejáratánál lévő cipőtörlő használata után. A műfüves és a műanyag pályákon csak a pályákra jellemző sporttevékenységet lehet végezni (labdajátékok).

Tilos:            

· a dohányzás, ételt, italt, üveg és állatok bevitele

· olyan eszközök bevitele, amelyek kárt okoznának a pályákban (pl. kerékpár, gördeszka, görkorcsolya, padok, székek, asztalok, minden nemű szúró – vágó eszköz, fémek, stb.)

· rágógumi használata

Eljárás szabálytalan használat esetén:

     a pályahasználat rendjének megsértése esetén az üzemeltető vagy megbízottja 

· első esetben felszólítja a használót a szabályok azonnali betartására,

· második esetben a pálya azonnali elhagyására.

Azonnal kizárható: a Sportudvar területéről, az a személy, aki

· veszélyes, meggondolatlan módon viselkedik, veszélyezteti mások testi épségét, rongál, veszélyezteti mások tulajdonát

· többszöri felszólításra sem tartja be az üzemeltető vagy megbízottja utasításait

· ittas, cigarettázik, drogot fogyaszt, vagy drog hatása alatt áll, vagy drogot tart magánál 

· szándékosan kárt okoz mások tulajdonában
· hangosan zenét hallgat, amellyel a többi sportolót, illetve a közelben élő lakókat zavarja
· környezetkárosító tevékenységet folytat.

A szabályok betartása a pálya minőségének megóvását, élettartamának meghosszabbítását szolgálja.

A pálya nem rendeltetésszerű használatával okozott kárt a károkozónak meg kell térítenie!

Köszönjük a szabályok betartását és a sportszerű viselkedést és kérjük, ha szükséges másokat is figyelmeztessen erre.

A műanyag borítású pálya hosszú élettartamú, az időjárás viszontagságainak teljes mértékben ellenáll (csapadék, UV sugárzás, fagy), különösebb karbantartást nem igényel.  A pálya tisztítása folyó vízzel, sepréssel lehetséges, gőzborotva, vagy egyéb más eszköz használata a pálya felületének tisztítására nem megengedett, szigorúan tilos. A pálya takarítása során fokozottan ügyelni kell a gallyak, faágak, kavicsok, egyéb más szennyeződések eltávolítására. A pályán lévő téli csapadék (hó) eltávolítására csak friss állapotában van lehetőség hólapát használata nélkül. A pálya két szélén található ACO Self folyókát rendszeresen szükséges takarítani. A folyóka teteje horganyozott kézzel eltávolítható, heti rendszerességgel szükséges a tisztaságát ellenőrizni. A tisztítás során figyelemmel kell lenni arra, hogy a folyóka aljában lerakódott szennyeződés ne kerüljön a folyókába bekötött lefolyóba.

A műfüves pályára vonatkozóan az ősszel lehulló tüskéket és leveleket a lehető leghamarabb el kell távolítani a műfűről, annak érdekében, hogy annak szerkezetében ne álljon be változás.

A vadhajtásokat is azonnal el kell távolítani.

Legalább hetente egyszer át kell kefélni a pályát, a feltöltő anyag egyenletes eloszlása és a fűszálak felállítása érdekében.

A hiányzó feltöltő anyagot is a lehető leghamarabb pótolni kell, a fűszálak egyenletes kopása miatt.

A szennyeződéseket és bármilyen más idegen anyagot is azonnal el kell távolítani.

3. Pályahasználatra vonatkozó szabályok

A Sportudvar használati szabályzata a pályát körülvevő zárt kerítésen elhelyezett táblán kerül kifüggesztésre.

A Sportudvar nyitvatartási ideje: minden nap, reggel 8 órától – 20 óráig, valamint külön egyeztetés alapján a sportpálya felelőssel. 

Sportudvar éves nyitvatartási ideje:
· január 1- február 28. zárva

· március 1-április 30.  8:00 – 18:00

· május 1-augusztus 31. 08:00 – 20:00

· szeptember 1- október 30. 08:00– 18:00

· november 1- december 31. 08:00-16:00
Iskolai időben: 

8:00-16:00 óráig iskolai sportfoglalkozások és szabadidősfoglalkozások
Utánpótlás labdarúgó edzés:

hétfő, kedd, szerda, csütörtök

16:00 - 18:00 

A Sportudvart annak rendeltetésszerű használatának betartásával az iskola tanulói tanári felügyelettel használhatják. Testnevelés órákon, iskolai sportköri foglalkozásokon, napközi ideje alatt – szabad időben, tanórán kívüli foglalkozások alkalmával – a tanulói csoportok a foglalkozást tartó nevelő kíséretében és felügyeletével vehetik igénybe a Sportudvart. Az utánpótlás-nevelést végző szakedzők az edzések idejében felelősek a Sportudvar rendeltetésszerű használatáért.

A pályát előre rögzített edzés időpontokban a zalakarosi sportegyesületek és a Zalakaros Sportjáért Közhasznú Közalapítvány csapatai használhatják. Az előre rögzített edzésidőpontokról órarendet kell kifüggeszteni, mely a szabályzattal együtt kerül elhelyezésre a Sportudvar információs tábláján. A pályán sportrendezvényt szervezni kizárólag előzetes egyeztetés alapján lehet, melynek során a városi rendezvények prioritást élveznek. 

A műanyag borítású pálya használata során különös figyelmet érdemel:

· Kizárólag a pálya szélén történt váltócipő cseréjével lehet a pályára lépni.

· Az elgurult labdát labdaszedő juttassa vissza a pályára. 

· A pályára utcai cipővel felmenni, arra homokot, sarat, követ azzal felvinni tilos.

· A pálya nem rendeltetésszerű használatával okozott kárt a károkozónak – kiskorú gyermek esetében a szülőnek – meg kell térítenie.

A műanyag borítású és a műfüves pálya használata során különös figyelmet érdemel:

· Kizárólag a pálya szélén történt váltócipő cseréjével lehet a pályára lépni.

· A pályára utcai cipővel felmenni, arra homokot, sarat, követ azzal felvinni tilos.

· A pálya nem rendeltetésszerű használatával okozott kárt a károkozónak – kiskorú gyermek esetében a szülőnek – meg kell térítenie.

A Sportudvar használatának díja:

A Móra Ferenc Általános Iskola és Alapfokú Művészeti Iskola, Zalakarosi Óvoda és Bölcsőde, Zalakaros Város lakossága, sportegyesületei, Zalakaros Sportjáért Közhasznú Közalapítvány, és a Zalakarosi Közösségi Ház és Könyvtár sportrendezvényei számára a pálya használata térítésmentes.

Rendezvény esetén:

·  műanyag pálya bérleti díja:
6.000 Ft/óra

                                                40 000 Ft/nap
     -     műfüves pálya:


5.000 Ft/óra




            30.000 Ft/nap

· teniszpálya bérleti díja:
    1 500 Ft/óra





  10 000 Ft/nap 
· villanyvilágítás esetén:
 1 500 Ft/óra/pálya (csak városi rendezvény esetén)
· a létesítmény igénybevétele esetén: 2 000 Ft/óra (csak városi rendezvény esetén)
Az öltözőhasználatra vonatkozó szabályokat a Zalakarosi Móra Ferenc Általános és Alapfokú Művészeti Iskola és a Zalakarosi Közösségi Ház és Könyvtár intézménye közötti megállapodás tartalmazza.
A Sportudvar pályáit a Zalakarosi Közösségi Ház és Könyvtár Intézménytől lehet bérelni az alábbiak szerint:

· munkaidőben és előzetesen: 8749 Zalakaros, Hegyalja u. 40. Tel.:  30/983 3944 és a kozossegihaz@zalakaros.hu e-mail címen

Egyéni sportolás céljára bárki használhatja a Sportudvart nyitvatartási időben a szabályzatban foglaltak betartásával térítésmentesen, viszont szervezett keretek között történő sportolásra, illetve villanyvilágítás igénylésekor előzetes egyeztetés szükséges a Zalakarosi Közösségi Ház és Könyvtár intézményével.

Senki nem léphet be a pálya területére, amikor a pálya zárva tart, vagy karbantartás alatt áll. A pálya nyitvatartásán kívül okozott károkért a károkozó felelős, köteles az eredeti állapotot helyreállítani, vagy az okozott kárt megtéríteni.

Kártékony vagy meggondolatlan magatartás, sportolás, rongálás és egyéb veszélyes tevékenység nem megengedett a pálya területén.

Folyamatos és szándékos pályahasználat rendjének megsértése esetén a pályafelügyelő vagy a Sportudvar üzemeltetője:

- első esetben felszólítja a pálya azonnali, szabályszerű használatára,

- második esetben köteles elhagyni a Sportudvar területét,

Minden személyi sérülés vagy anyagi kár bekövetkezése esetén haladéktalanul értesíteni kell a pályafelügyelőt. 

Komolyabb sérülés vagy kár bekövetkezése esetén haladéktalanul értesíteni kell a pályafelügyelőt, a mentőket 104, illetve a rendőrséget 107.

A Sportudvar címe: 8749 Zalakaros, Liget u. 28./2.
Zalakaros, 2024.03.05.

 -----------------------------------------------------



Aláírás

